**PRESSEMEDDELELSE**

Fredericia, den 21. oktober 2024

**Forfremmelse: Ny afdelingsleder til Sikringsafdelingen i Caverion Danmark**

Caverion Danmark har fornøjelsen af at præsentere Jesper Christensen som ny afdelingsleder for Sikringsafdelingen. Jesper har de seneste to år haft en central rolle i leverancen af sikringsydelser til Danske Bank i Danmark, Finland, Litauen, Norge og Sverige. Med sig i sin nye rolle bringer han værdifulde erfaringer og kompetencer, som skal styrke afdelingen, der blandt andet arbejder med kameraovervågning, adgangskontrol og sikring.

Jesper Christensen udtaler om sin nye stilling: "Jeg ser det som en spændende udfordring at skulle drive udviklingen af Sikringsteamet. Ved at samle de forskellige sikringsenheder, som hidtil har været placeret i flere afdelinger, i én samlet enhed, tror jeg på, at vi kan skabe større synergier til glæde for vores nuværende og fremtidige kunder. Jeg har over de seneste år set behovet for en person, der kan samle trådene og finde nye måder at vækste kundeporteføljen inden for sikring."

Med klare ambitioner for afdelingens fremtid ser adm. direktør Carsten Sørensen frem til yderligere at styrke Sikringsafdelingen i Caverion:   
  
"Jeg forventer, at Caverion Danmarks Sikringsafdeling vil markere sig endnu stærkere på markedet i de kommende år. Vi ser en klar tendens til at både private og offentlige virksomheder øger deres investeringer indenfor sikringsområdet for at beskytte deres aktiver og medarbejdere. Desuden stiller NIS2 også krav til virksomhedernes håndtering af sikringsområdet. Vi har allerede et stærkt fundament med et dygtigt team af projektledere og teknikere, der kan håndtere både krævende og komplekse

sikringsløsninger. Samtidig har vi en unik mulighed for at trække på den ekspertise og erfaring, vi deler med vores nordiske sikringsteam, som tæller mere en 850 dygtige kolleger. Vi har mange gode eksempler på, at vi samarbejder tæt med om større nordiske kunder. Dette vil uden tvivl komme vores kunder til gavn i endnu højere grad i fremtiden."

Med denne nye organisationsstruktur og Jesper Christensens lederskab er Caverion Danmark klar til at tage afgørende skridt mod at styrke sin position, som en af de førende aktører på markedet for sikringsløsninger.

**For yderligere information, kontakt:**   
Maja Nordal Brenøe, Head of Marketing & Communication | Caverion Danmark | Mobil; +45 42 14 02 46 | maja.n.brenoee@caverion.com

**Caverion Danmark**Caverion er en international drifts- og teknologivirksomhed, der er til stede på mere end 200 lokationer i 10 europæiske lande og beskæftiger mere end 15.000 medarbejdere, herunder 800 i Danmark. Vi hjælper både danske og internationale kunder med smarte og bæredygtige løsninger inden for bygnings-, transport-, industri-, forsynings- samt energisektoren. Kunderne kan stole på vores ekspertise i hele livscyklussen af deres bygninger, infrastruktur eller industrianlæg og processer. Vores kompetencer dækker bredt fra el, klima, høj- og mellemspænding, automation, sikring og EV, til serviceydelser inden for Facility, Performance Management og livscyklusaftaler, samt komplekse ydelser og totalløsninger inden for engineering og digitalisering.

I april 2024 slog Caverion og Assemblin sig sammen for at skabe en førende nordeuropæisk teknisk service- og installationsvirksomhed, Assemblin Caverion Group. Sammen er vi næsten 22.000 dygtige fagfolk i 10 lande, der deler passionen for smarte og bæredygtige løsninger. Vores samlede omsætning beløber sig til 3,8 milliarder euro.